भीमायन

भीमायन: भीमराव रामजी आंबेडकर यांच्या जीवनमधील घटना हे बाबासाहेब आंबेडकर यांचे एक ग्राफिक चरित्र आहे, ते २०११ मध्ये नवयान प्रकाशन द्वारा प्रकाशित केले गेले आहे. सीएनएन नुसार अव्वल पाच राजकीय कॉमिक पुस्तकांत याचा समावेश होतो. दुर्गाबाई व्याम, सुभाष व्याम आणि लेखक श्रीविद्या नटराजन आणि एस. आनंद या कलाकारांची भीमायनची निर्मिती केली होती. हे पुस्तक बाबासाहेब आंबेडकर यांनी त्यांच्या "व्हिसाची प्रतीक्षा" (वेटिंग फॉर अ व्हिझा) आत्मचरित्रात्मक वर्णनात लिहिलेले वर्णभेद/जातीभेद आणि प्रतिकार यांचे अनुभवांचे वर्णन करते, नंतर डॉ. बाबासाहेब आंबेडकर: लेखन आणि भाषणे शीर्षकाखाली वसंत मून यांनी ते संकलित केले व संपादित केले. हे भारतातील सर्वाधिक विक्री होणाऱ्या ग्राफिक पुस्तकांपैकी एक आहे.

आंबेडकरांना भेडसावणाऱ्या सामाजिक भेदभावाच्या अनुभवांना सूचित करण्यासाठी परधान गोंड कला वापरल्याबद्दल भीमयानचे कौतुक केले गेले आहे. यात डॅनाडा (मूळतः पारधन गोंड्सच्या घरांच्या भिंती आणि मजल्यांवर रंगविलेल्या प्रतिमा) नमुने आणि निसर्ग प्रतिमेचा वापर केला आहे. मेट्रोपॉलिटन स्टेट युनिव्हर्सिटी ऑफ डेन्व्हर येथील संलग्न शिक्षक, जेरेमी स्टॉल यांच्या मते, 'भारतीय कॉमिक्स संस्कृतीचे सामर्थ्य प्रदर्शन आणि लोक आणि लोकप्रिय संस्कृती कुठे ओलांडली आहे याचे भले उदाहरण देणारे हे [भीमायन] सर्वात उल्लेखनीय आहे'. २०११ मध्ये भीमायनचा "१००१ कॉमिक्स टू रीड बिअर यू डाय" या पुस्तकात समावेश होता. 

२०१३ मध्ये टेट पब्लिशिंग द्वारा युनायटेड किंग्डम आणि अमेरिकेत "आंबेडकर: फाईट फॉर जस्टिस" या शीर्षकाखाली हे प्रकाशित केले गेले आहे.  या पुस्तकाचे भाषांतर मल्याळम, हिंदी, तामिळ, मराठी, तेलगू, कन्नड, कोरियन आणि फ्रेंच यासह अनेक भाषांमध्ये केले गेले आहे.

पार्श्वभूमी 
भीमायन हा डॉ. बाबासाहेब आंबेडकरांच्या आत्मचरित्रात्मक टिपण्यांमध्ये (वेटिंग फॉर अ व्हिझा) सांगितलेल्या घटनांवर आधारित आहे. ही टिपणे १९३५ मध्ये परदेशांत अस्पृश्यतेच्या अनिष्ठ प्रथेविषयी माहिती प्रसारित करण्याच्या उद्देशाने लिहिल्या गेली. हिंदू धर्मात मान्य असलेल्या दलितांविरूद्ध जातीय भेदभावाची कल्पना देण्यासाठी त्यांनी स्वतःच्या जीवनातील आणि इतरांच्या घटनांचे दस्तऐवजीकरण केले. नवयानने २००३ मध्ये त्याला आंबेडकर: आत्मचरित्रात्मक टिपणे म्हणून प्रकाशित केले.

संदर्भ

बाह्य दुवे 
 प्रकाशकाच्या संकेतस्थळावर भीमायन 
 ग्राफिक शेल्फ  वर भीमायन 
 प्रज्ञा देसाई: भीमायन: कॉमिक्स जर्नलवरील अस्पृश्यतेचे अनुभव 
 ई. डॉसन वरुघीस: विषमता आणि प्रतिकूलता, सामग्री आणि स्वरूपात: भारतीय ग्राफिक कादंबरी भीमयान 

डॉ. बाबासाहेब आंबेडकर
इंग्लिश साहित्य
पुस्तके
डॉ. बाबासाहेब आंबेडकरांचे साहित्य